recursal/SuperWikiNEXT-32B huggingface dataset:
**மேற்கு காமெங் மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும்.

பெயர்க் காரணம்
--------------

பிரம்மபுத்ரா நதியின் ஒரு கிளையான காமெங் ஆறு இங்கு பாய்வதால், இந்த மாவட்டத்திற்கு இந்த பெயர் வந்தது. முன்பு காமெங் மாவட்டம் என்ற பெயருடன் இருந்த இந்த மாவட்டமானது, அரசியல் காரணங்களுக்காக ஜூன் 1, 1980 ஆம் ஆண்டு கிழக்கு மற்றும் மேற்கு காமெங் என்று இரண்டாக பிரிக்கப்பட்டது.

அமைப்பு
-------

சுமார் 7442 சதுர கிலோமீட்டர் பரப்பளவு கொண்ட இந்த மாவட்டத்தின் எல்லையாக வடக்கே திபெத் நாடும், மேற்கே பூட்டான் நாடும், தெற்கே அசாம் மாநிலமும் உள்ளன. இமயமலையின் தொடர்கள் நிறைந்த இந்த மாவட்டம், கடல் மட்டத்தில் இருந்து சுமார் 5690 அடி உயரத்தில் இருக்கிறது. இந்த மாவட்டத்தின் உயர்ந்த மலைச்சிகரமாக கங்தே உள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் கீழே உள்ளது. திரிஜினோ, ரூப, போம்தில்லா, டிரங், கலக்டங், பலேமு, பழுக்போங், ஜமெரி, சின்சுங், நப்ரா, தெம்பங், ஷேர்காஒன். இந்த மாவட்டம் 4 சட்டசபை தொகுதியை கொண்டுள்ளது.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான மொன்பா, திறங், புட், லிஸ், கலக்டோங் மொன்பா, மிஜி, சேர்துக்பெண், அக, மற்றும் கோவா ஆகிய இவர்கள் மட்டுமே 78% சதவிகிதம் இருக்கின்றனர். மற்ற இனங்களான தக்ப, லிஷிபா, சுக்பா, புட்பா ஆகியவர்கள் சிறிய அளவில் இருக்கின்றனர். இவர்கள் அனைவரும் புத்த மதத்தை பின்பற்றினாலும், டோன்யி-போலோ, இந்து மதம் ஆகியவற்றை பின்பற்றுபவர்களும் இங்கு உள்ளனர்.

சுற்றுலாத் தளங்கள்
------------------

கழுகுக் கூடு சரணாலயம் மற்றும் செஸ்ஸா ஆர்சிட் சரணாலயம் ஆகிய இரண்டும் இந்த மாவட்டத்தில் தான் உள்ளது.

மேற்கோள்கள்
-----------

வெளி இணைப்புகள்
---------------

* Official website of the West Kameng district

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அருணாச்சலப் பிரதேச அரசு
* அருணாச்சலப் பிரதேச சட்டமன்றம்
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ் மாவட்டம்
2. காம்லே மாவட்டம்
3. கிரா தாதி மாவட்டம்
4. கிழக்கு காமெங் மாவட்டம்
5. கிழக்கு சியாங் மாவட்டம்
6. கீழ் சியாங் மாவட்டம்
7. கீழ் சுபன்சிரி மாவட்டம்
8. கீழ் டிபாங் பள்ளத்தாக்கு மாவட்டம்
9. குருங் குமே மாவட்டம்
10. சங்லங் மாவட்டம்
11. சியாங் மாவட்டம்
12. தவாங் மாவட்டம்
13. திரப் மாவட்டம்
14. நாம்சாய் மாவட்டம்
15. பக்கே-கேசாங் மாவட்டம்
16. பபும் பரே மாவட்டம்
17. மேல் சியாங் மாவட்டம்
18. மேல் சுபன்சிரி மாவட்டம்
19. மேல் டிபாங் பள்ளத்தாக்கு மாவட்டம்
20. மேற்கு காமெங் மாவட்டம்
21. மேற்கு சியாங் மாவட்டம்
22. லெபா ராதா மாவட்டம்
23. லோங்டிங் மாவட்டம்
24. லோஹித் மாவட்டம்
25. ஷி யோமி மாவட்டம்

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**அன்னத்தியாகி** என்பது அன்னம் (உணவு) அளித்தவனுக்கு செழியன் என்னும் பாண்டிய மன்னன் வழங்கிய ஒரு பட்டம். கொங்கு மண்டல சதகம் நூலிலுள்ள ஒரு பாடல் இதனைத் தெரிவிக்கிறது,

முளசை  என்னும் ஊரில் பரிவேலன் என்பவன் வாழ்ந்துவந்தான்.
குடிக்க நீர் இல்லாமல் இருக்கும் பஞ்ச காலத்தில், கன்னித்துறைப் பாண்டியன் என்பானின் படைகள் எல்லாவற்றிற்கும் இந்தப் பரிவேலன் உணவு அளித்தான்.
அதனால் அந்தச் செழியன் அவனுக்கு அன்னத்தியாகி என்னும் பாராட்டு விருது அளித்தான்.
இந்த அன்னத் தியாகி வாழ்ந்த இடம் கொங்குமண்டலத்தில் உள்ளது.

பாடல்
-----

பன்னப்படா தருந்தப் புனல் அற்றிடோர் பஞ்சமுற்றும்  

கன்னித் துறைப் பாண்டியன் படைக்கெல்லாம் களித்தமுதிட்ட  

அன்னத்தியாகி யென அச்செழியன் அழைக்க உயர்  

வன்னப் பரிவேன் முளசையும் சூழ் கொங்கு மண்டலமே.

தொடர்புள்ள ஆவணம்
----------------

முளசையார் மெய்க்கீர்த்தி
தென்னவன் படைக்குச் செழிப்புறு வரையில்  

அன்னம் அளித்த அன்னத் தியாகி

மேற்கோள்
--------

1. ↑  கார்மேகக் கவிஞர் இயற்றிய கொங்கு மண்டல சதகம், சாரதா பதிப்பகம், 2008, முனைவர் ந. ஆனந்தி தெளிவுரை, பக்கம் 119, 120
2. ↑  முளசை என்னும் ஊர்
3. ↑  கொங்கு மண்டல சதகம் பாடல் 77
மேற்கு பனாஸ் ஆறு
**மேற்கு பனாஸ்** (*West Banas River*) என்பது மேற்கு இந்தியாவிலுள்ள ஒரு ஆறாகும். இது இராஜஸ்தான் மாநிலத்தின் சிரோஹி மாவட்டத்திலுள்ள தெற்கு ஆரவல்லி மலைத்தொடரிலிருந்து உருவாகி தெற்கே பாய்கிறது. மேற்கு பனாஸ் அணை, ஸ்வரூப்கஞ்ச் மற்றும் ஆபு சாலை நகரம் வழியாக மேற்கில் அபு மலை மற்றும் கிழக்கில் ஆரவல்லியின் கிழக்கு முகடுக்கு இடையே உள்ள பள்ளத்தாக்கை அடைகிறது. இது குசராத்து மாநிலத்தின் சமவெளிகள் வழியாக தெற்கே தொடர்கிறது. பனாஸ்காண்டா மற்றும் பதான் மாவட்டங்கள் வழியாக பாய்ந்து கட்ச் பாலைவனம் பருவகால நீர்த்தடத்தில் பாய்கிறது.

மேற்கு பனாஸ் ஆற்றின் நீர்ப்பிடிப்பு பகுதி தோராயமாக 1,876 சதுர கிலோமீட்டர்கள் ஆகும்.  266 கிலோமீட்டர் நீளமுள்ள ஆறு 50 கிலோமீட்டர் இராஜஸ்தானில் பாய்கிறது. மீதி குசராத்தில் உள்ளது.

இதனையும் பார்க்கவும்
--------------------

* பனாஸ் ஆறு

சான்றுகள்
---------

1. ↑  "Banas River". guj-nwrws.gujarat.gov.in, Government of Gujarat. 8 டிசம்பர் 2015 அன்று மூலம் பரணிடப்பட்டது. 5 December 2015 அன்று பார்க்கப்பட்டது.
2. 1 2  Banyal, Harinder Singh; Kumar, Sanjeev; Raina, R.H. (2019). "Exploration of Fish Diversity in the West Banas River, Banaskantha, Gujarat". *Records of the Zoological Survey of India* **119** (3): 282-288. doi:10.26515/rzsi/v119/i3/2019/132333.. பார்த்த நாள்: 11 February 2020.
**அன்ன தானம்** (About this soundஒலிப்பு (உதவி·தகவல்)) (Soup kitchen) என்றால் உணவைப் பசியுற்றோருக்கு உவந்து வழங்குவதைக் குறிக்கும். மேலும் பசியுற்றோருக்கு உணவளிப்பது சிறந்த மனிதப் பண்புகளில் ஒன்றாகக் கருதப்படுகிறது. மேலைநாடுகளில் உணவு வங்கிகள் மூலமும் உறையுள்கள் மூலமும் உணவற்றோர்க்கு உணவு வழங்கப்படுகிறது.

சொற்பிறப்பியல்
--------------

அன்னம் என்றால் சோறு ஆகும். தானம் என்றால் கொடை என்று பொருள்படும். தானம் என்பது *தா* எனும் வினையின் தொழிற்பெயர் வடிவமாகும் என்பது தேவநேயப் பாவாணரின் கூற்று ஆகும்.

கோவில்களில் அன்னதான திட்டம்
---------------------------

2011 ஆம் ஆண்டு தமிழக அரசு கோவில்களில் அன்னதானத் திட்டம் என்பதை அறிமுகம் செய்தது. இதன் மூலம் இந்து சமய அறநிலையத் துறையின் கீழ் வருகின்ற கோவில்களில் மதிய வேளையில் அன்னதானம் தர வழி வகுக்கப்பட்டது.  இதன் அடிப்படையில் குறைந்தது 25 நபர்களுக்கும் அதிகபட்சம் 200 நபர்களுக்குமாக அன்னதானம் வழங்க ஏற்பாடு செய்யப்பட்டது.

மேற்கோள்கள்
-----------

1. ↑  விக்சனரி, தானம்
2. ↑  [தினமலர் ஜூலை 07,2013 இதழ் கோவில்களில் அன்னதானத் திட்டம் செயல்படுத்துவதில் தடுமாற்றம்]

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***அன்னதானம்*** என்னும் சொல்லைப் பார்க்கவும். |
**திருவரங்கன் உலா** என்பது மாலிக் கபூர் தலைமையிலான தில்லி சுல்தான் முகம்மது பின் துக்ளக்கின் படைகள் திருவரங்கத்தினை கொள்ளையடித்த வரலாற்று உண்மை சம்பவத்தினை அடிப்படையாக் கொண்டு ஸ்ரீவேணுகோபாலன் என்பவர் எழுதிய நாவலாகும். நாவலின் முதல் பாகம் திருவரங்கன் உலா என்றும், இரண்டாம் பாகம் மதுரா விஜயம் என்றும் வெளிவந்துள்ளது. இசுலாமிய படையெடுப்பில் கொள்ளையடிக்கப்படாமல் காக்க அரங்கநாதரின் உற்சவர் சிலையை வைணவர்கள் பல்வேறு இடங்களுக்கு கொண்டு சென்று பாதுகாத்தனர். இவ்வாறு, திருவரங்கத்திலிருந்து சென்ற அரங்கனின் சிலை மீண்டும் திருவரங்கத்தினை அடைந்ததை திருவரங்கன் உலா என்று நாவலுக்குப் பெயரி்டடுள்ளார்.

வரலாறு
------

### இசுலாமிய படையெடுப்பும் கொள்ளையும்

கி.பி.1325-1351 முகம்மதுபின் துக்ளக் திருவரங்கத்தில் உள்ள ரங்கநாதரின் கோவிலை இக்கொள்ளையிட முனைந்தான். பெரும்படையை எதிர்த்து கோவிலையும், கோவிலுள் உள்ள சிலைகள், ஆபரனங்கள் போன்றவற்றையும் காக்க திருவரங்க நகர மக்களும், ஆச்சாரியர்களும், தேவதாசிகளும் போராடினார்கள். நகர வாசிகள் ஆயுதமேந்தி போராடியதாகவும், தேவதாசிகள் இசுலாமிய படையினரை மயக்கி போராடியதாகவும் கருத்துண்டு. இப்போரில் பல வைணவர்கள் கொல்லப்பட்டார்கள். 

### உற்சவர் சிலை பாதுகாத்தல்

இசுலாமியர்களிடமிருந்து காக்க திருவரங்கத்தினை விட்டு பிற இடங்களுக்கு விலையுயர்ந்த ஆபரணங்கள், விக்ரகங்கள் போன்றவற்றை கொண்டு சென்று மறைத்தார்கள். உற்சவப் பெருமாளை திருக்கோட்டியூர், காளையார் கோவில், அழகர் மலை என்று பல இடங்களில் பதுக்கி வைத்திருந்து, இறுதியில் திருப்பதியில் பல காலம் பாதுகாப்பாக வைத்துள்ளார்கள். பின் கி.பி. 1371ல் உற்சவர் விக்ரகம் திருவரங்கத்திற்கு கொண்டுவரப்பெற்றது.

காண்க
-----

* மதுர விஜயம்
* பொன்னியின் செல்வன்
* உடையார்

ஆதாரங்கள்
---------

1. ↑

வெளி இணைப்புகள்
---------------
தமிழ்நாட்டு மன்னர்கள் நல்லாட்சி புரிய உதவியாக இருந்தவர்களை ஐம்பெருங்குழு என்றும், எண்பேராயம் என்றும் பகுத்துக் காட்டுவது வழக்கம். மதுரைக்காஞ்சி என்னும் நூல் நாற்பெருங்குழு என்று ஒன்றினைக் குறிப்பிடுகிறது.

சங்ககாலத்தில் ஐம்பெருங்குழு
---------------------------

### ஒல்லையூர் தந்த பூதப்பாண்டியன் அவைக்களம்

ஒல்லையூர் தந்த பூதப்பாண்டியன் சங்ககாலப் பாண்டிய அரசர்களில் ஒருவன். இவனது அரசவையில் ஐம்பெருங்குழுவைப் போல் ஐந்து நண்பர்கள் இருந்தனர். 

இவனது பகைவர்கள் உடல் தினவெடுத்து இவனைத் தாக்க வருவதாகச் செய்தி வந்தது. பாண்டியன் வஞ்சினம் பேசுகிறான். அவர்களைப் புறங்காணேன் ஆயின் எனக்கு இன்னது நேரட்டும் என்கிறான். 

இந்த ஐவரோடும் என் கண் போன்ற நண்பரோடும்,கேளிரோடும் இனிமையாக மகிழ்ந்து திளைத்து இப்போது வாழ்கிறேன். பகைவரைப் புறம் காணாவிட்டால் இந்த மகிழ்வான வாழ்க்கை எனக்கு இல்லாமல் போகட்டும் என்கிறான்.

#### ஐவர்

1. மாவன்,
2. ஆந்தை,
3. அந்துவஞ்சாத்தன்,
4. ஆதன் அழிசி,
5. இயக்கன் எனப்பட்ட ஐவர்.

#### ஐவர் பணி

* மாவன் - பரித் தலைவன்
* ஆந்தை - ஒற்றன், மதில் தலைவன்
* அந்துவஞ்சாத்தன் - அமைச்சன்
* ஆதன் அழிசி -
* இயக்கன் - காலாள்படைத் தலைவன்

சேரன் அவை
---------

சேரன் செங்குட்டுவன் அவையில் ஐம்பெருங்குழுவும் எண்பேராயமும் இருந்ததாகச் சிலப்பதிகாரம் குறிப்பிடுகிறது.

நிகண்டு சொல்லும் ஐம்பெருங்குழு
------------------------------

1. மந்திரி
2. புரோகிதன்
3. தூதன்
4. ஒற்றன்
5. சேனாபதி

ஒப்பு நோக்குக
-------------

நாற்பெருங்குழு

மேற்கோள்
--------

1. ↑  ஒல்லையூர் தந்த பூதப்பாண்டியன் பாடியது - புறநானூறு 71
2. ↑  
ஐம் பெருங்குழுவும், எண் பேர் ஆயமும், ... ‘மண் திணி ஞாலம் ஆள்வோன் வாழ்க!’ 
என, - சிலப்பதிகாரம் கால்கோள் காதை
3. ↑  சூடாமணி நிகண்டு - 12 பல்பொருள் கூட்டத் தொகுபெயர்த் தொகுதி 37
எண்ணிக்கை 34, எசேக்கியேல் 47 ஆகியவற்றில் குறிப்பிடப்பட்டுள்ளபடி இசுரேல் தேசத்தின் எல்லைகள்.
**இசுரேல் தேசம்** (எபிரேயம்: אֶרֶץ יִשְׂרָאֵל, *Land of Israel*) என்பது *தென் மத்தியதரைக் கடலின் கிழக்கோர நிலப்பகுதியினால்* சூழப்பட்ட பிரதேசத்தினைக் குறிக்கப்பயன்படும் பெயராகும். இது கானான், பாலஸ்தீனம், வாக்களிக்கப்பட்ட நாடு, அல்லது புனித பூமி எனவும் அழைக்கப்படும். சமய நம்பிக்கையுள்ள யூதர்கள் இப் பகுதி கடவுளால் யூத மக்களுக்கு உடைமையாக்கிக் கொள்ள கொடுக்கப்பட்டது என, தோராவின் அடிப்படையில், குறிப்பாக ஆதியாகமம், யாத்திரையாகமம் மற்றும் இறைவாக்கினர்களின் நூல்களின் அடிப்படையில் நம்புகின்றனர். ஆதியாகமத்தின்படி, கடவுளினால் ஆபிரகாமுக்கும், அவருடைய மகன் ஈசாக்குக்கும், அவருடைய மகன் யாக்கோபுக்கும், அவர்களின் சந்ததியினரான இசுரேலியர்களுக்குக் அத் தேசம் வாக்களிக்கப்பட்டது.

உசாத்துணை
---------

1. ↑  "Exodus 6:4 I also established my covenant with them to give them the land of Canaan, where they resided as foreigners". Bible.cc. 2013-08-11 அன்று பார்க்கப்பட்டது.
2. ↑  "Gen 15:18–21; NIV; - On that day the LORD made a covenant". Bible Gateway. 2013-08-11 அன்று பார்க்கப்பட்டது.

| * பா
* உ
* தொ
விவிலிய, வரலாற்று இசுரயேலர் |
| --- |
| 
* இசுரயேல் மக்கள் / இசுரயேலின் பனிரெண்டு குலங்கள்
* இழந்த பத்துக் குலங்கள்

 |
| 
* w:en:History of ancient Israel and Judah
* இசுரேல் தேசம்
* ஒன்றிணைந்த முடியாட்சி
* வட அரசு
* தென் அரசு

 |
| 
* டனாக்
* விவிலியம்
* எபிரேய வேதாகமம்
* பழைய ஏற்பாடு
* w:en:Historicity of the Bible

 |
கோயில் முகப்பு
**திருவப்பூர் முத்துமாரியம்மன் கோயில்** புதுக்கோட்டை மாவட்டம் திருக்கோகர்ணத்தில் அமைந்துள்ள மாரியம்மன் கோயிலாகும்.

அமைப்பு
-------

முன் மண்டபம், அதைத் தொடர்ந்து கொடி மரம், பலிபீடம் ஆகியவை அமைந்துள்ளன. அதனை அடுத்து கருவறை உள்ளது.

மூலவர்
------

இவ்வாலயத்தின் கருவறையில் முத்துமாரியம்மன் அமர்ந்த கோலத்தில் உள்ளார்.கோயிலின் திருச்சுற்றில் மதுரை மீனாட்சி மற்றும் காஞ்சி காமாட்சியின் சிலைகள் உள்ளன.

குடமுழுக்கு
-----------

இக்கோயிலின் குடமுழுக்கு 29.1.2010இல் நடைபெற்றதாகக் கல்வெட்டுக் குறிப்பு கோயில் வளாகத்தில் உள்ளது.

விழாக்கள்
---------

மாசி மாதம் பூச்சொரிதல் திருவிழா மற்றும் தேர்த்திருவிழா, ஆவணி மாத ஞாயிற்றுக்கிழமைகளில் வழிபாடு நடத்தப்படுகிறது.

மேற்கோள்கள்
-----------

1. ↑   அருள்மிகு முத்துமாரியம்மன் திருக்கோயில், தினமலர் கோயில்கள்
2. ↑  புதுக்கோட்டைக் கோயில்கள், புதுக்கோட்டை மாவட்டத் திருக்கோயில்கள் பயணியர் கையேடு, இந்து சமய அறநிலைய ஆட்சித்துறை, 2003

வெளியிணைப்புகள்
---------------

* திருவப்பூர் முத்துமாரியம்மன் கோயிலில் பூச்சொரிதல் விழா, தினமலர், பிப்ரவரி 23, 2015
* திருவப்பூர் முத்துமாரியம்மன் கோவில் தேரோட்டம், தினமலர், மார்ச் 10, 2015
**கேட் பாக்சு** (Kate Fox) என்பவர் இலண்டனில் வாழ்ந்து வரும் சமூக மாந்தவியலாளர் ஆவார். சமூகப் பிரச்சினைகள் ஆராய்ச்சி மையத்தின் இணை இயக்குநரும், பண்பாட்டு ஆய்வு நிறுவனத்தின் மதிப்புறு உறுப்பினரும் ஆவார்.
இந்தப் பெண்மணி பல நூல்களை எழுதியுள்ளார்.

இளமைக் காலம்
------------

கேட் பாக்சுவின் தகப்பனார் ராபின் பாக்சு ஆவார். அவரும் ஒரு மாந்தவியலாளர். கேட் பாக்சு தமது இளம் அகவையில்  ஐக்கிய இராச்சியத்திலும், அமெரிக்காவிலும், பிரான்சிலும்,  அயர்லாந்திலும்  வளர்ந்தார். கேம்பிரிட்ச்  பல்கலைக் கழகத்தில் மாந்தவியலும் மெய்யியலும் பயின்றார்.

ஆய்வுப்பணிகள்
-------------

ஆங்கிலேயர்களின் புரிந்து கொள்ள முடியாத நடத்தைகள், நம்பிக்கைகள், பழக்க வழக்கங்கள், நாகரிகம், பண்பாடுகள் முதலியன பற்றி ஆய்வுகள் செய்து தமது நூலில் எழுதியுள்ளார். ஆங்கிலேயர்களின் மது அருந்தும் பழக்கத்தைப் பற்றியும் நூல்
எழுதியுள்ளார்.
ஆண் பெண் உறவு, இளைஞர்களின் இற்றைக் கால பழக்கங்கள்,கனவுகள், கைபேசி
குதிரைப் பந்தயத் தீங்குகள் ஆகியன குறித்து எழுதியும் பேசியும் வருகிறார்.
சைக்காலஜிஸ்ட் என்னும் இதழில் பத்தி எழுத்தாளராக இருக்கிறார்.

குடும்பம்
---------

கேட் பாக்சுவின் கணவர் என்றி மார்சு என்னும் நரம்பியல் அறுவை மருத்துவர் ஆவார்.

இவற்றையும் பார்க்க
------------------

* Sands, Sarah (9 May 2004). "How to be English". *Telegraph* (London).. பார்த்த நாள்: 2004.
* Catherine Bennett (24 July 2004). "The awkward squad". *The Guardian*.. பார்த்த நாள்: 22 May 2011.  Criticism of Fox's work, particularly her book, *Watching the English*.
* Kate Fox's biography at the SIRC web site

மேற்கோள்
--------

1. ↑  "Kate Fox: Behaviour sleuth". *Independent* (London). Archived from the original on 2011-10-15. .
2. ↑
3. ↑
4. ↑
**ஐயம்பாளையம் ஆசிரியர் வீரப்பன்** (1938-1965) என்று அறியப்படும் ஆசிரியர் வீரப்பன், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து உயிர்விட்ட போராளி ஆவார்.

வாழ்க்கை
--------

இவர் 1938இல் திருச்சிராப்பள்ளி மாவட்டத்தின், குளித்தலை அருகே உள்ள ப. உடையாம்பட்டி என்னும் ஊரில் பிறந்தவர். 1952இல் ஈ.எஸ்.எல்.சி தேர்ச்சி பெற்றார். 1955இல் தன் அண்ணன் நல்லகருப்பன் முயற்சியால் ஆசிரியர் பயிற்சி முடித்து, ஹையர் கிரேடு ஆசிரியராகத் தேர்ச்சிபெற்று, வேலை பார்த்துக் கொண்டே செகண்டரி கிரேடு ஆசிரியர் தேர்ச்சி பெற்றார். 1962ஆம் ஆண்டு முதல் பல்வேறு ஊர்களில் ஆசிரியராகப் பணியாற்றியபின் க. ஐயம்பாளையத்தில் நடுநிலைப் பள்ளி தலைமை ஆசிரியராகப் பணியாற்றினார்  பள்ளி நேரம் போகத் தன் தமிழ் மொழிப் புலமையை வளர்த்துக் கொள்ளவும், கரூர், திருச்சி, குளித்தலை போன்ற பகுதிகளில் நடக்கும் தி.மு.க பொதுக்கூட்டங்களுக்கும் சென்று வந்தார். இளைஞர்களை ஊக்குவித்து இளைஞர் மன்றங்களைத் தொடங்கச்செய்து திராவிட இயக்க ஏடுகளை இளைஞர்களைப் படிக்க வைத்து வந்தார். மாணவர்களுக்குத் தமிழின் பெருமையைப் பற்றிப் பாடங்களை நடத்தி வந்தார்.

இந்தித் திணிப்பை எதிர்த்து போராட்டம்
------------------------------------

ஜனவரி 26, 1965 முதல் இந்தி மட்டுமே ஆட்சி மொழி எனும் சட்டத்தை அமல்படுத்த நடுவணரசு தயாராகி வந்தது. தலைமையாசிரியரான வீரப்பனே மாணவர்களைத் திரட்டி இந்தி எதிர்ப்பு ஊர்வலங்களை நடத்தினார்  இந்தித் திணிப்பை கண்டித்து பல்வேறு வகையில் இந்தி எதிர்ப்பு போரில் உயிர் நீத்த தியாகிகளின் செய்திகள் இதழ்களில் வந்தவண்ணம் இருந்தன. இந்தப் போர் முறை ஆசிரியர் வீரப்பனை என்னவோ செய்தது.

இந்தியைத் திணிக்க விரும்பும் அரசிடம் வேலை செய்யக்கூடாது என்று முடிவெடுத்து வீரப்பன், அப்போதைய முதலமைச்சர் பக்தவத்சலம், பிரதமர் லால் பகதூர் சாஸ்திரி ஆகியோருக்குக் கண்டனக் கடிதங்களும், அண்ணா, கலைஞர் போன்றோர்க்கு தமிழைக் காக்க முயற்சி செய்யுங்கள் என்று வேண்டுகோள் கடிதங்களும் எழுதி, அவற்றை 10.2.1965 அன்று அஞ்சலில் அனுப்பிவிட்டு அதைத் தன் நாட்குறிப்பில் எழுதினார்.

தீக்குளிப்பு
------------

11.2.1965 அன்று தூக்க மாத்திரைகளைச் சாப்பிட்டுவிட்டு தன் உடையோடு மேலும் பல வேட்டிகளை உடம்பில் சுற்றி, மண்ணெண்ணெயை ஊற்றிக்கொண்டு தீயிட்டுக் கொண்டார். தீயைக்கண்டு அனைக்க வந்தவர்களைப் பார்த்து, "என்னைக் காப்பாற்ற முயற்சிக்காதீர்கள், தூக்க மாத்திரைகளையும் அதிகமாகச் சாப்பிட்டுள்ளேன் எனவே என்னைக் காப்பாற்ற முடியாது, என் நாட்குறிப்பில் எல்லாவற்றையும் எழுதியுள்ளேன்" என்று சத்தம் போட்டார். காக்கும் முயற்சி பலனின்றி இறந்தார் அப்போது அவருக்கு வயது 27, திருமணம் செய்திருக்கவில்லை.

இதனையும் காண்க
--------------

இந்தித் திணிப்பு எதிர்ப்புப் போராட்டம்

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம்,பக்கம்19
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 20
4. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 30

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**மேற்கு நிலக்கரி வயல்கள் நிறுவனம்** (**Western Coalfields Limited (WCL)** 1975ல் நிறுவப்பட்ட இந்நிறுவனம், இந்திய அரசின் நிலக்கரித் அமைச்சகத்தின் கீழ் இயங்கும், மகா நவரத்தின மதிப்பு பெற்ற நிறுவனமான கோல் இந்தியாவின் எட்டு துணை நிறுவனங்களில் ஒன்றாகும். 

15 மார்ச் 2007ல் சிறு நவரத்தின மதிப்பு பெற்றது. இதன் தலைமை அலுவலகம் மகாராட்டிரா மாநிலத்தின் நாக்பூரில் உள்ளது. 

2014 - 15ம் ஆண்டில், நாட்டின் மொத்த நிலக்கரி உற்பத்தியில், இந்நிறுவனம் 6.7% நிலக்கரியை உற்பத்தி செய்தது.

இந்நிறுவனம் மகாராட்டிரா மாநிலத்தின் நாக்பூர் மாவட்டம், யவத்மாள் மாவட்டம், சந்திரபூர் மாவட்டம் மற்றும் மத்தியப் பிரதேசம் மாநிலத்தின் பேதுல் மாவட்டம் மற்றும் சிந்த்வாரா மாவட்டங்களில் நிலக்கரிச் சுரங்கங்களைக் கொண்டுள்ளது. 

மேற்கு இந்தியாவின் மின் உற்பத்தி நிலையங்கள், சிமெண்ட் ஆலைகள், இரும்பாலைகள், உரத் தொழிற்சாலைகள், வேதியல் தொழிற்சாலைகள் மற்றும் அனல் மின் நிறுவனங்களுக்கு தேவையான நிலக்கரியை இந்நிறுவனம் வழங்குகிறது.

2014 -2015ம் ஆண்டில் இந்நிறுவனத்தின் மொத்த நிலக்கரி உற்பத்தி 41.15 மில்லியன் மெட்ரிக் டன் ஆகும்.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  "Western Coalfield Limited (WCL) | Western Coalfields Limited". *www.westerncoal.gov.in*. 2016-03-27 அன்று மூலம் பரணிடப்பட்டது. 2016-03-27 அன்று பார்க்கப்பட்டது.
2. ↑  "Western Coalfields Ltd reports growth after a gap of five years". *timesofindia-economictimes*. 2016-03-27 அன்று பார்க்கப்பட்டது.
**திருவருணைக் கலம்பகம்** என்னும் நூல் சைவ எல்லப்ப நாவலர் என்பவரால் பாடப்பட்டது. இதன் காலம் 16-ஆம் நூற்றாண்டு. கலம்பகம் என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும். திருவண்ணாமலையின் புகழைப் பாடும் சிற்றிலக்கியங்கள் பலவற்றுள் இந்த நூலும் ஒன்று.

திருவருணைக் கலம்பகத்தில் 100 பாடல்களும், இரண்டு காப்புச் செய்யுள்களும் உள்ளன.
தமிழிலுள்ள சிறப்பான கலம்பகங்களில் ஒன்றாக இது கருதப்படுகிறது. இதற்குக் காரணம் உண்டு. வசணந்தி மாலை என்னும் பாட்டியல் நூல் 18 கலம்பக உறுப்புகளைக் குறிப்பிடுகிறது. இந்தக் கலம்பகம் மேலும் சில உறுப்புகளை இணைத்துக் கொண்டுள்ளது. பிச்சி, குற்றி, இடைச்சி, வலைச்சி, குறம், மடல் ஆகியவை புதிதாக இதில் இணைத்துக் கொள்ளப்பட்டவை.

* ’களி’ என்னும் உறுப்பில் வரும் பாடலில் ‘கஞ்சா’ இலையைத் தாளித்துத் தின்பதை இது குறிப்பிடுகிறது.
* திருவண்ணாமலையை ‘மலைமேல் மருந்து’ என இந்நூல் குறிப்பிடுகிறது.

எடுத்துக்காட்டுப் பாடல்
-----------------------

(பாடல் பொருள் விளங்கும்படி பிரித்துப் பதியப்பட்டுள்ளது)

வேற்று மருந்தால் விடாத எம் பிறவியை
மாற்று மருந்தா, மலைமேல் தருந்தா,
அழகிய நாயகி அருளுடை நாயகி
புழுகணி நாயகி பொருந்திய புனிதா
காசியில் இறந்தும், கமலையில் பிறந்தும்,
தேசமர் தில்லைநில் திருநடம் மண்டும்
அரிதினில் பெறும்பேறு அனைத்தையும் ஒருகால்
கருதினார்க்கு அளிக்கும் கருணையை விரும்பி
அடைகலம் புகுந்தனன் அடியேன்
இடர்க்கடல் புகுதாது எடுத்து அருள் எனவே.
மற்றொரு பாடல் பகுதி

ஆராலும் அளவிடுதற்கு அரிய உனை
நீரீலும் மலராலும் நெஞ்சுருகப் பணலாமே.

அடிக்குறிப்புகள்
----------------

1. ↑  பதிப்பு

	1. சே. ரா. சுப்பிரமணியக் கவிராயர் குறிப்புரையுடன், மதுரைத் தமிழ்ச்சங்கப் பதிப்பு
	2. கதிரைவேல் பிள்ளை எழுதிய உரை உண்டு. வெளிவரவில்லை
	3. நகராமலை இராமலிங்கம் பிள்ளை விளக்கவுரை காழி சிவ கண்ணுசாமிப்பிள்ளையால் வெளியிடப்பட்டது. 1934
	4. பி. நா. சிதம்பர முதலியார் பதிப்பித்த ‘அருணாசல புராணக்கொத்து’ தொகுப்பில் இந்தூலின் பாடல்களின் மூலம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
**திருவம்பாடி சிவசுந்தர்** (*Thiruvambadi Sivasundar*) (பிறப்பு; சுமார் 1964 - மார்ச் 11, 2018) என்பது இந்தியாவின் கேரளாவில் திருச்சூரில் உள்ள திருவம்பாடி சிறீ கிருஷ்ணன் கோவிலில் வாழ்ந்த ஒரு இந்திய யானையாகும். இதன் அழகின் காரணமாக "அழகிந்தே தம்புரான்" என்றும் "பூரநாயகன்" என்றும் அழைக்கப்பட்டது.

தொழில்
------

இந்த யானைக்கு முதலில் **பூக்கோடன் சிவன்** என்று பெயரிடப்பட்டது. இது முன்பு மரத்தொழிற்சாலையில் பணிபுரிந்தது. 2003ல், தொழிலதிபர் சுந்தர் மேனனால் ₹28 இலட்சத்துக்கு வாங்கப்பட்டது. மேனன் அதைத் திருவம்பாடி சிறீ கிருஷ்ணர் கோவிலில் தெய்வத்திற்குக் காணிக்கையாக வழங்கினார்.  அன்று முதல் திருச்சூர் ஒவ்வொரு ஆண்டும் பூரம் திருவிழாவின் போது கோயில் சார்பில் கடவுள் சிலையை சுமந்து வந்தது.

இறப்பு
------

இது, மார்ச் 11, 2018 அன்று அதிகாலை 1:30 மணியளவில் இறந்தது. இது தனது வாழ்நாளின் கடைசி 67 நாட்களாக மலச்சிக்கலால், உடல் எடை குறைந்ததன் காரணமாக சிகிச்சை பெற்று வந்தது.

இதன் இறுதி ஊர்வலத்தில் ஆயிரக்கணக்கானோர் கலந்து கொண்டனர். பின்னர் கேரளாவில் உள்ள கொடநாடுக்கு இதன் உடல் கொண்டு செல்லப்பட்டு தகனம் செய்யப்பட்டது.

சான்றுகள்
---------

1. ↑  "Thiruvambadi Sivasundar dies". *kaumudi.com*. 2018-03-19 அன்று மூலம் பரணிடப்பட்டது. 2022-01-10 அன்று பார்க்கப்பட்டது.
2. ↑  Muringatheri, Mini (17 March 2018). "Sivasundar, a legend vanishes". *The Hindu*. .
3. ↑  "Kerala's celebrated temple elephant Thiruvambadi Sivasundar passes away". 12 March 2018.
4. ↑  "When Thiruvambadi Sivasundar walked into the forest in protest".
5. ↑  "Sivasundar, a legend vanishes". . Muringatheri, Mini (17 March 2018).
6. ↑  Muringatheri, Mini (18 March 2018). "Sivasundar, a legend vanishes". *The Hindu*. .
7. ↑  Staff Reporter (11 March 2018). "Legendary elephant Thiruvambadi Sivasundar dies". *The Hindu*. .
**விஜயரகுநாதராய தொண்டைமான்** (**Vijaya Raghunatha Raya Tondaiman I** (25 ஆகத்து 1713 – 28 திசம்பர் 1769) என்பவர் புதுக்கோட்டை சமஸ்தானத்தின் இரண்டாவது சுதந்திர அரசர் ஆவார். இவர் 1730 ஏப்ரல் முதல் 1769 திசம்பர் 28 வரை ஆண்டார். இவரது ஆட்சிக்காலத்தில் தஞ்சாவூர் மராத்திய சாம்ராஜ்யம் மற்றும் பிரெஞ்சுக் கிழக்கிந்தியக் கம்பனி, சந்தா சாகிப் ஆகியோருடன் இடைவிடாத போர்களில் ஈடுபாட்டார்.

முன்வாழ்கை
----------

விஜயரகுநாதராய தொண்டைமான் சாகிப் 1713 ஆகத்து 25 அன்று புதுக்கோட்டை இளவரசரான திருமலைராய தொண்டைமான் சாகிப்புக்கும் அவரது மனைவியான நல்லை ஆய் சாகிப்புக்கும் மகனாகப் பிறந்தார். இவரது தந்தை 1729 இலேயே இறந்துவிட்டக் காரணத்தினால். இவரது தாத்தா இரகுநாதராய தொண்டைமானுக்குப் பிறகு 1730 இல் இவர் மன்னராக முடிசூட்டப்பட்டார்.

ஆட்சி
-----

இவரது தாத்தாவும் புதுக்கோட்டை மன்னருமான இரகுநாதராய தொண்டைமான் இறந்த பிறகு 1930இல் குடுமியான் மலையில் விஜயரகுநாதராய தொண்டைமான் மன்னராக முடிசூட்டப்பட்டார். இவர் முடிசூடிக்கொண்டபிறகு விரைவிலேயே தனது அரியணையைக் காக்க உறவினர்களுடன் உள்நாட்டுப் போரில் ஈடுபடவேண்டி இருந்த‍து. 1733இல் தஞ்சை மராத்திய படைத்தலைவனாகிய ஆனந்த ராவ் புதுக்கோட்டைமேல் படையெடுத்தார். விஜயரகுநாதராய தொண்டைமான் இருந்த திருமயம் கோட்டையை ஓர் ஆண்டு முற்றுகையிட்டும் அதைப் பிடிக்க முடியாமல் திரும்பினார். திரும்பிச் செல்லும்போது நகரத்தை அழித்துவிட்டுச் சென்றார். 

1750 ஆம் ஆண்டு வெடித்த இரண்டாவது கர்நாடக போரின்போது, விஜய ரகுநாத ராயா தொண்டமான் பிரித்தானிய கிழக்கிந்திய கம்பெனி மற்றும் மராத்தியர்களுடன் இணைந்து சாந்தா சாகிப் மற்றும் பிரஞ்சுக்கார‍ர்களுக்கு எதிராகப் போர்புரிந்தார். பிரித்தானியர்கள் திருச்சிராப்பள்ளியை முற்றுகையிட்டபோது இவர் அவர்களுக்கு பக்கபலமாக இருந்தார். 1754 மே மாத‍த்தில் இவரது நாடு பிரெஞ்சு படையெடுப்புக்கு இலக்காகி, இவரது இராஜ்யமானது சீரழிவுக்கு ஆளானது.

குடும்பம்
---------

விஜயரகுநாதராய தொண்டைமானுக்கு ஒரே ஒரு மகனான இராயரகுநாத தொண்டைமான் இருந்தார்.

மேற்கோள்கள்
-----------

* "Pudukkottai 2". *Tondaiman Dynasty*. Christopher Buyers.
**ஸ்ரீதர் ராஜன்** (*Sreedhar Rajan*) என்பவர் ஒரு இந்திய பத்திரிகையாளர் மற்றும் திரைப்பட விமர்சகர் ஆவார். தமிழ்நாட்டின் சென்னையில் விளம்பர நிர்வாகியாக தனது வாழ்க்கையைத் தொடங்கிய இவர் திரைப்பட இயக்குநராகவும், திரைக்கதை எழுத்தாளராகவும் மாறினார். கீழ்வெண்மணிப் படுகொலைகள் (1968) குறித்த இந்திரா பார்த்தசாரதியின் புதினத்தை அடிப்படையாகக் கொண்டு இவர் *கண் சிவந்தால் மண் சிவக்கும்* என்ற படத்தை இயக்கினார். இப்படம் 1983 ஆம் ஆண்டில் சிறந்த அறிமுக இயக்குநருக்கான இந்திரா காந்தி விருதை பெற்றுத்தந்தது. அதைத் தொடர்ந்து, இவர் *இரவுப் பூக்கள்* (1986) மற்றும் *பூக்கள் விடும் தூது* (1987) போன்ற படங்களில் பணியாற்றினார். இந்தியத் திரைப்படத் தணிக்கை குழு மற்றும் இந்திய தேசியத் திரைப்பட வளர்ச்சிக் கழகம் போன்றவற்றின் ஆலோசனைக் குழு உறுப்பினர் உள்ளிட்ட பல்வேறு பதவிகளிலும் இருந்துள்ளார்.  இவர் தமிழ் நடிகர் ஜெமினி கணேசனின் மகள் ஜெய ஸ்ரீதர் ராஜனை மணந்தார்.

தேர்ந்தெடுக்கபட்ட திரைப்படவியல்
-------------------------------

* *கண் சிவந்தால் மண் சிவக்கும்* (1983)
* *இரவுப் பூக்கள்* (1986)
* *பூக்கள் விடும் தூது* (1987)

குறிப்புகள்
-----------

1. ↑  "30th National Film Festival, 1983". Directorate of Film Festivals. p. 5. 3 October 2015 அன்று மூலம் பரணிடப்பட்டது. 31 May 2015 அன்று பார்க்கப்பட்டது.
2. ↑  N, Sathiya Moorthy (27 November 1999). "Real estate 'sparked' Gemini Ganesan woes". Rediff.com. 31 May 2015 அன்று பார்க்கப்பட்டது.
**சயாஜி லெட்சுமன் சிலாம்** (*S. L. Silam*)(பிறப்பு 18 மே 1896) என்பவர் இந்தியாவில் புதுச்சேரி ஒன்றிய பகுதியின் முதல் துணைநிலை ஆளுஞர் ஆவார். இவர் புதுச்சேரி ஒன்றியப் பிரதேசத்தின் முதல் மற்றும் இரண்டாம் சட்டப் பேரவைக் கூட்டங்களுக்கு ஆளுநராக இருந்தார்.

இவர் 1951 மற்றும் 1957 தேர்தல்களில் தேர்ந்தெடுக்கப்பட்ட பம்பாய் மாநில சட்டமன்ற உறுப்பினராக இருந்தார். நவம்பர் 21, 1956 முதல் ஜூன் 16, 1957 வரை இருமொழி மும்பை மாநில சட்டமன்றத்தின் சபாநாயகராகவும் இருந்தார். 1957 தேர்தல்களுக்குப் பிறகு இவர் 1960 ஏப்ரல் 30 வரை சபாநாயகராகத் தொடர்ந்தார். இவர் 1 மே 1960 முதல் 1962 மார்ச் 14 வரை மகாராட்டிர சட்டமன்றத்தின் முதல் சட்டமன்ற சபாநாயகரானார்.

சிலாம் 1896 மே 18 அன்று மும்பையில் பிறந்தார். ஆனால் இவரது குடும்பம் மகாராட்டிராவின் நாந்தேட் மாவட்டம் (அப்போது நிஜாம் பேரரசின் ஒரு பகுதி) கார்கேலியில், வசித்து வந்தது. இவர் இளம் கலை பட்டத்துடன் சட்டத்தில் முதுநிலைப் பட்டமும் பெற்றுள்ளார். இந்திய விடுதலை போராட்டத்தில் தீவிரமாக ஈடுபட்ட இவர், ஒத்துழையாமை இயக்கத்தின் போது 1942 முதல் 1945 வரை 3 ஆண்டுகள் சிறையில் அடைக்கப்பட்டார். மும்பை நகராட்சி ஒத்துழைப்பில் பல்வேறு பதவிகளை வகித்துள்ளார். 1942இல் முதல் முறையாக மும்பையிலிருந்து சட்டமன்ற உறுப்பினராகத் தேர்ந்தெடுக்கப்பட்டார். தெலுங்கு மித்ரா வெளியீட்டின் ஆசிரியராகவும் இருந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2016-03-03 அன்று மூலம் (PDF) பரணிடப்பட்டது. 2021-07-17 அன்று பார்க்கப்பட்டது.

|
|  |
| முன்னர்**துவக்கம்** | **துணைநிலை ஆளுஞர்**14 அக்டோபர் 1963–13 அக்டோபர் 1968 | பின்னர்**பசப்பா தனப்பா ஜாட்டி** |
**ரெபேக்கா கபுகோ (Rebecca Kabugho)** (பிறப்பு: 1994 செப்டம்பர் 4) இவர் ஒரு காங்கோவின் சமூக ஆர்வலர் ஆவார். இவர் அரசாங்கத்தால் தடுத்து வைக்கப்பட்டார். இளம் கைதிகளில் ஒருவராக இவர் இருந்தார். மேலும் இவருக்கு 2017 ஆம் ஆண்டில் சர்வதேச வீரதீர பெண்கள் விருது வழங்கப்பட்டது.

வாழ்க்கை
--------

கபுகோ 1994இல் கிழக்கு காங்கோ ஜனநாயகக் குடியரசின் வடக்கு கிவு மாகாணத்தின் தலைநகரமான கோமா என்ற இடத்தில் பிறந்தார். இவர் 2012 சூனில் தனது சொந்த ஊரில் நிறுவப்பட்ட லுச்சாவின் (மாற்றத்திற்கான போராட்டம்) உறுப்பினராக இருந்தார். லுச்சா மாற்றத்திற்கான ஒரு படிநிலை அல்லாத வன்முறையற்ற இயக்கமாகும். 

லுச்சாவை காங்கோவின் தேசிய புலனாய்வு அமைப்பு ஒரு "கிளர்ச்சி இயக்கம்" என்று எதிர்த்தது. பல அமைதியான போராட்டங்களுக்குப் பிறகு பிப்ரவரி 16 அன்று கைது செய்யப்பட்ட ஆறு உறுப்பினர்களில் கபுகோவும் ஒருவராக இருந்தார். அந்த நேரத்தில் நடந்த ஆர்ப்பாட்டத்திற்கு "டெட் சிட்டி" என்று பெயரிடப்பட்டது. காங்கோவின் அதிபர் ஜோசப் கபிலாவின் அரசியலமைப்பை புறக்கணித்தமை தொடர்பாக இவருக்கும் மற்ற ஐந்து பேருக்கும் சட்ட கீழ்ப்படியாமையை ஊக்குவித்ததாக குற்றம் சாட்டப்பட்டது. 

இவர் தனது சொந்த ஊரில் உள்ள ஒரு சிறையில் ஆறு மாதங்கள் கழித்தார். அதே நேரத்தில் சமூக ஊடகங்களிலும்  மற்றும் சர்வதேச பத்திரிகைகளிலும் "உலகின் இளைய கைதி" என்று பாராட்டப்பட்டார். 

2016 திசம்பர் 16 அன்று, அரசியலமைப்பற்ற அரசாங்கமாக காங்கோவின் தேசிய புலனாய்வு அமைப்பு கருதுவதை எதிர்த்து மீண்டும் கைது செய்யப்பட்ட 19 ஆர்வலர்களில் ரெபேக்காவும் இருந்தார். பின்னர், இவர் ஒரு வாரத்திற்குள் விடுவிக்கப்பட்டார். ஆனால் காங்கோவின் மேம்பாடுகளுக்காக ஒரு முன்னணி அகிம்சை பிரச்சாரகராகத் தொடர்ந்தார். 

கபுகோவுக்கு மெலனியா திரம்ப் சர்வதேச பன்னிரண்டு பெண்களுடன் சர்வதேச வீரதீர பெண்கள் விருது 2017 மார்ச் மாதம் வழங்கினார். 2016ஆம் ஆண்டில் இவருக்கு சர்வதேச பெண்கள் வீரதீர விருது வழங்கப்பட்டது.

குறிப்புகள்
-----------

1. ↑  "LUCHA: Youth movement in Congo demands social justice". *www.pambazuka.org* (ஆங்கிலம்). 2017-08-16 அன்று பார்க்கப்பட்டது.
2. 1 2 3  "Biographies of the Finalists for the 2017 International Women of Courage Awards". *www.state.gov* (ஆங்கிலம்). 2017-03-29 அன்று மூலம் பரணிடப்பட்டது. 2017-08-16 அன்று பார்க்கப்பட்டது.
3. ↑  Our Partner: Congolese Activist Receives U.S. Secretary of State’s International Women of Courage Award
**தகவற் பரிமாற்றத்திற்கான தமிழ் நியமக் குறியீட்டு முறை** என்பது கணினி சார் தேவைகளுக்கு தமிழ் எழுத்துக்களை பயன்படுத்துவதற்கென உருவாக்கப்பட்ட, எட்டு பிட் அடிப்படையில் அமைந்த ஆங்கிலம்-தமிழ் என இரு மொழிகளை கையாளத்தக்க ஒரு எழுத்து குறிமுறை நியமமாகும். இக்குறிமுறையின் பெயர் ஆங்கிலத்தில் சுருக்கமாக (திஸ்கீ) **TSCII** (Tamil Standard Code for Information Interchange) என்றவாறு குறிப்பிடப்படுகிறது. தமிழில் *திசுகி* எனவும் *தகுதரம்* (**த**மிழ் **கு**றியீட்டுத் **தரம்**) எனவும் வழங்கப்படும் இதுவே முதன்முதல் தமிழில் உலகம் தழுவிய திறந்த இணைய உரையாடல் மூலம் தரப்படுத்தப்பட்டு உருவாக்கப்பட்ட குறிமுறை நியமமாகும்.

ASCII குறிமுறையில் அமைந்த ஆங்கில எழுத்துக்களின் மேலாக, எழுத்துரு ஒன்றினை பயன்படுத்தி தமிழ் எழுத்துக்களை கணினியில் பயன்படுத்திவந்த காலத்தில், தமிழ் - ஆங்கிலம் என இரு மொழிகளையும் பயன்படுத்தி ஆவணமொன்றினை தொகுப்பது மிகக் கடினமான வேலையாக இருந்தது. தமிழ் எழுத்து குறிமுறை வரலாற்றில், இவ்வாறான சிக்கல்மிக்க *ஒருமொழி* ASCII குறிமுறையின் போதாமையை களைந்து உருவாகிய அடுத்தக்கட்ட படிமுறை வளர்ச்சியே *தகுதரம்*. ASCII குறிமுறை அட்டவணையில் ஆங்கில எழுத்துக்கள், இன்றியமையாக் குறியீடுகள் தவிர்ந்த ஏனைய இட ஒருக்கீடுகளில் தமிழ் எழுத்துக்களை பிரதியீடு செய்தலே *தகுதரம்* குறிமுறையின் அடிப்படையாகும். தொடக்கத்தில் ஆங்கில எழுத்துக்களுக்கான ஒதுக்கீட்டிலேயே தமிழ் எழுத்துக்களை உள்ளீடு செய்த முறைமையைக் காட்டிலும் இது முன்னேற்றகரமானதாகவும், இருமொழி கையாட்சிக்கு எளிமையானதாகவும் இருந்தது.

இந்த இட ஒதுக்கீட்டினை கீழ்க்காணும் படம் தெளிவாக விளக்குகிறது.

பல்வேறு தொழிநுட்ப சிக்கல்களையும் களைந்து தற்போது இக்குறிமுறையின் நடப்பு வெளியீடான *பதிப்பு 1.7* புழக்கத்திலிருக்கிறது. இக்குறிமுறையை பயன்படுத்தி தமிழை கணினியில் உள்ளிடுவதற்கு சிறப்பான உள்ளீட்டு முறைகளும் மென்பொருட்களும் தேவைப்படும்.

பின்வரும் உள்ளீட்டு மென்பொருட்கள் இதற்குப் புகழ்பெற்றவை:

**GNU/Linux இயங்குதளத்துக்கானவை**

* தமிழ் GTK IM

* SCIM

**Windows இயங்குதளத்துக்கானவை**

* ஈ கலப்பை

* முரசு அஞ்சல்

* நளினம்

இக்குறிமுறைக்கான பல்வேறு வடிவங்களில் அமைந்த எழுத்துருக்களும் தற்போது இணையத்தில் தரவிறக்க கிடைக்கின்றன. இவ்வகை எழுத்துருக்கள் **TSC\_** என்ற முன்னொட்டுடன் ஆரம்பிக்கும்.

பன்மொழி குறிமுறையான ஒருங்குறியின் வருகைக்குபிறகு இருமொழி குறிமுறையான *தகுதரத்தின்* பயன்பாடு அருகி வருகிறது. ஒருங்குறி முறையைக் கையாள முடியாத இயங்குதளங்கள், மென்பொருட்கள் போன்றவற்றில் தமிழை வினைத்திறனுடன் கையாள்வதற்கு இன்றும் *தகுதரமே* உதவி செய்து வருகிறது. தற்போது ஒருங்குறி முறைக்கும் சேர்த்து பயன்படுத்தக்கூடிய *தகுதரம்* எழுத்துருக்கள் கிடைப்பிலுள்ளன. இவ்வகை எழுத்துருக்கள் **TSCu\_** என்ற முன்னொட்டுடன் தொடங்கும்.

ஆவணங்களின் குறியீடை மாற்றுதல்
-----------------------------

கனூ iconv கருவி வழியாக TSCII ஆவணங்களின் குறியீடை மாற்றுதல் எப்படி என்பதை கீழே காணலாம்

```
$ iconv -f utf-8 -t tscii input_file.utf8 > output_file.tscii

```

எதிர் திசையில் குறியீடை மாற்ற **-f** <-> **-t** இடம் மாற்றவும்.

வெளி இணைப்புகள்
---------------

* tscii இணையம்
* tscii விவாதங்கள் பரணிடப்பட்டது 2005-08-31 at the வந்தவழி இயந்திரம்
ஸ்ரீபெரும்புதூர் பூதபுரிசுவரர் கோயில் வாயில்
ஸ்ரீபெரும்புதூர் பூதபுரிசுவரர் கோயில் தோற்றம்
கோயில் உள்ளே உள்ள தூணில் சிவனின் முடியைக் காண பிரம்மன் அன்னப் பறவையாகவும், அடியைக்காண விஷ்ணு வராகமாகவும் மாறி முயலுவதை சித்தரிக்கும் லிங்கோத்பவர் சிற்பம்
**பூதபுரிசுவரர் கோயில்** (Bhutapureeswarar Temple) என்பது தமிழ்நாட்டில், காஞ்சிபுரம் மாவட்டம், ஸ்ரீபெரும்புதூரில் உள்ள சிவன் கோயிலாகும். இக்கோயில் காஞ்சீபுரம் மாவட்டத்தில் ஸ்ரீபெரும்புதூரில் பேருந்து நிலையத்துக்கு அருகில் அமைந்துள்ளது. இக்கோயிலுக்குச் செல்ல சென்னை தேசிய நெடுஞ்சாலையில் இருந்தும் பாதை உள்ளது.

தொன்மம்
-------

இக்கோயில் குறித்து நிலவும் தொன்மத்தின்படி, சிவனினது ஆனந்த தாண்டவத்தின்போது அவரது ஆடைகள் நெகிழ்ந்ததாக் கண்டு பூத கணங்கள் சிரித்தன. இதனால் சினம் கொண்ட உருத்ரன் கைலாயத்தை விட்டு அவற்றை அகலுமாறு ஆணைப் பிறப்பித்தார். தங்கள் தவறை உணர்ந்த பூதகணங்கள் பெருமாளை நோக்கி கடும் தவம் புரிந்தன. அவர்களின் முன் தோன்றிய பெருமாளிடம் தங்கள் தவறுக்கு பிராயச்சித்தத்தை வேண்டினர். அவரும் பூதகணங்கள் ஆதிஷேஷ தீர்த்தத்தில் நீராடி சிவபெருமானை வழிபடச் சொன்னார். இவ்வாறு பூசித்த பூதகணங்களுக்கு சிவன் காட்சி கொடுத்து அவர்களின் தவறை மன்னின்னித்தார். சிவபெருமானிடம் பூதகணங்கள் தங்களுக்கு உதவிய பெருமாளுக்கு கோவில் கட்ட விருப்பம் தெரிவித்தன. அதற்கு சிவனும் அனுமதியளித்தார். கட்டுமானம் தடைப்பட அதற்கு பரிகாரமாக ஜெயபூத விநாயகர் ஆலயம் கட்டினார்கள். மகிழமரத்தடியில் சிவபெருமானுக்கு கோவில் கட்டினர் (பூதபுரீச்வரர் கோவில்). அதன் பின்னர் பெருமாளுக்கு கோவில் கட்டினர். பூதங்களால் உருவாக்கப் பட்டதால் இது பூதபுரி என்றுபம், பஞ்ச பூதங்கள் வழிபடுவதால் பூதூர் என்றும், ஊர் பெரியதாகையால் பெரும்பூதூர் என்றும், மங்களமாக இருக்க ஸ்ரீ சேர்த்து ஸ்ரீபெரும்புதூர் என்று பெயர்பெற்றது எனப்படுகிறது.

அமைப்பு
-------

இக்கோயிலானது ஊரின் கிழக்கில் மேற்கு நுழைவாயிலைக் கொண்டுள்ளது. இக்கோயிலின் மூலவராக பூதபுரிசுவரரர் உள்ளார். இங்குள்ள இறைவி சௌந்திர நாயகி தனிக் கோயிலில் உள்ளார். இக்கோயில் வளாகத்தில் இராச கணபதி, வள்ளி தெய்வானை முருகர, அனுமான் ஆகியோருக்கு சிற்றாலயங்கள் உள்ளன. கோட்ட தெய்வங்களாக துர்கை, பிரம்மன், விஷ்ணு, தட்சிணாமூர்த்தி சண்டிகேஸ்வரர் ஆகியோர் உள்ளனர். கோயில் தலமரம் மகிழமரம், தீர்த்தம் பூதபுஷ்கரணி. இக்கோயில் மிகப்பழமையான கோயிலாகும் கோயில் சுவற்களில் பல கல்வெட்டுகள் உள்ளன.

விழாக்கள்
---------

இக்கோயிலில் ஆண்டுதோறும் பங்குனி உத்தரத்தின்போது திருக்கல்யாண உற்சவமும் தேர்த் திருவிழாவும் நடக்கிறது.

மேற்கோள்கள்
-----------

1. ↑  "Bhutapureeswarar Temple, Sriperumbudur, Chennai suburb". greenmesg.org. 4 மார்ச் 2019 அன்று பார்க்கப்பட்டது.
2. ↑
3. ↑  "சிவன் கோயில்களில் பங்குனி பிரம்மோற்சவ கொடியேற்றம்". *செய்தி*. தினமணி. 22 மார்ச் 2018. 4 மார்ச் 2019 அன்று பார்க்கப்பட்டது.

வெளி இணைப்புகள்
---------------

* Bhutapureeswarar Temple
* Bhutapureeswarar Temple
**ராஞ்சி அறிவியல் மையம்** (*Ranchi Science Centre*) இந்தியாவின் சார்க்கண்டு மாநிலத்தில் உள்ள முதல் அறிவியல் காட்சியகம் ஆகும். சார்க்கண்டு அரசின் அறிவியல் மற்றும் தொழில்நுட்பத் துறையின் அறிவியல் மற்றும் தொழில்நுட்பத்திற்கான சார்கண்டு மன்றத்தின் கீழ் உள்ளது. மூலதனச் செலவில் ராஞ்சி நகரை ஒட்டியுள்ள தாகூர் மலைக்கு அருகில் உள்ள சிரௌண்டி கிராமத்தில், சார்கண்டு அரசால் வழங்கப்பட்ட 13 ஏக்கர் நிலப்பரப்பில் 42,000 சதுர மீட்டர் பரப்பளவில் மூன்று நிரந்தர கருப்பொருள் காட்சியகங்களைக் கொண்டு இந்த மையம் அமைக்கப்பட்டுள்ளது. ரூ. 87.5 கோடி அல்லது $1,374,494 செலவினை சார்கண்டு அரசும் இந்திய அரசும் சமமாகப் பகிர்ந்து கொண்டது. இந்த அறிவியல் மையத்தை தேசிய அறிவியல் அருங்காட்சியகங்கள் சபை உருவாக்கியுள்ளது. இது இந்தியா அரசின் கலாச்சார அமைச்சகத்தின் ஒரு பிரிவாகும். இந்த மையம் 29 நவம்பர் 2010 அன்று முதல்வர் அருச்சுன் முண்டாவால் திறந்து வைக்கப்பட்டது.

 சார்கண்டு வளங்கள் - ராஞ்சி அறிவியல் மையம்

காட்சியகங்கள்
-------------

* வேடிக்கை அறிவியல்
* அறிவியல் விடயங்கள் செயல்பாட்டு பகுதி
* சார்கண்டு செல்வம்

அறிவியல் பூங்கா
---------------

சுமார் 8 ஏக்கர் பரப்பளவில், வரலாற்றுக்கு முந்தைய விலங்குகள், எளிய இயந்திரங்கள், ஒலி, ஒளியியல், ஊசல் மற்றும் நிலையான மாதிரிகள் ஆகியவற்றில் பல ஊடாடும் கண்காட்சிகள் உள்ளன.

மற்ற வசதிகள்
------------

* முப்பரிமாண காட்சியகம்
* கலையரங்கம்
* வாகன நிறுத்தம்
* குழந்தைகளுக்கான அறிவியல் காட்சியகம்
* கணினி கூடம்
* மாநாட்டு அறை
* கண்காட்சி வளர்ச்சி ஆய்வகம்
* அலுவலகம்
* அறிவியல் விளக்கப் பகுதி
* அறிவியல் நூலகம்
* *தாரமண்டலம்* அல்லது குவிமாடம் கையடக்க கோளரங்கம்
* தற்காலிக கண்காட்சி கூடம்

மேற்கோள்கள்
-----------

1. ↑  "The Telegraph - Calcutta (Kolkata) | Jharkhand | Regional Science Centre Opens Shop." The Telegraph - Calcutta (Kolkata) | Frontpage. Web. 1 Dec. 2010. <>.
2. ↑  "Ranchi Science Centre Open for Public." India News | Indian Business, Finance News | Sports: Cricket India | Bollywood, Tamil, Telugu Movies |Sify Mail,Astrology, Indian Recipes. Web. 1 Dec. 2010. <>.

விக்கிமீடியா பொதுவகத்தில்,  
 ***ராஞ்சி அறிவியல் மையம்***   
என்பதின் ஊடகங்கள் உள்ளன.
**ரெய்க்** (Reich)
ஜெர்மன் வார்த்தை **ரிக்** என்ற வார்த்தையை தழுவியச் சொல் ஆகும்.இலத்தின் மொழி *இம்பீரியம்* என்ற நேர் வார்த்தையின் தழுவல் சொல்லாகும். இச்சொல் சம்பிரதாயமாக அரசாட்சியை அல்லது பேரரசை குறிக்கும் சொல்லாக ஜெர்மனி உள்பட பல நாடுகளில் வெவ்வேறு மொழி உச்சரிப்பில் பயன்படுத்தப்பட்டு வருகிறது. இது நேரிடையாக முடியாட்சி, வெய்வர் குடியரசு, நாசி ஜெர்மனி என்றப் பொருளை எந்த வகையிலும் தரவில்லை. இருப்பினும் தொடர்ந்து *டியுட்ச் ரெய்க்* என்ற வார்த்தை குடியரசுவாதிகளைக் குறிக்கப் பயன்படுத்தப்பட்டது. 1871 ல் ஒருங்கிணைந்த ஜெர்மனியாக இருந்த காலத்தில் அரசாட்சி செய்த ஒட்டோ வோன் பிஸ்மார்க் **டியுட்ச் ரெய்க்** என அழைக்கப்பட்டார். அது முதல் அதிகாரப்பூர்வ ஜெர்மனிப் பெயராக 1945 வரை தொடர்ந்தது.
டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை *முதலாம் ரெய்க்* (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.

* முடியாட்சி நாடாக இருந்தபொழுது (1871-1918) *ஹோகன்ஜோலன்* சட்டத்தின்படி ஜெர்மன் எம்பயர் .
* ஜனநாயக குடியரசுர ஆட்சியின் பொழுது (1919-1933) வெய்மர் குடியரசு எனபெயர் மாற்றம் கொண்டது.
* சர்வாதிகார ஆட்சியின்பொழுது (1933-1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.
**அன்னபூரணி** *[Florence C Robinson]* என்பது தமிழர்களால் கட்டப்பட்டு வழிநடத்தப்பட்டு ஈழத்தில் வல்வெட்டித்துறையில் இருந்து ஐக்கிய அமெரிக்காவில் மாசச்சூசெட்ஸ் மாநில குளொசெசுட துறைமுகம் வரைக்கும் நீண்ட புகழ்பெற்ற பயணம் செய்த கப்பல் ஆகும். இக் கப்பலை நாகப்பசெட்டியாரிடம் இருந்து 1936 ம் ஆண்டளவில் 20,000 ரூபாவிற்கு அமெரிக்காரான வில்லியம் றொபின்சன் வாங்கினார். அவரிடம் தமிழ் கடலோடிகள் வல்வெட்டித்துறையில் இருந்து ஓட்டிச்சென்று கையளித்தனர்.

வடிவமைப்பு
----------

அன்னபூரணிக் கப்பல் வல்வெட்டித்துறையில் 1930ம் ஆண்டளவில் கட்டப்பட்டது. இது "நாகப்ப செட்டியாருக்காக சுந்தர மேசுதிரியாரின் அனுபவ அறிவின் முதிர்ச்சியின் முயற்சியினால் "கட்டப்பட்டது.

இது ஒரு பாய்கப்பல் ஆகும். வேம்பு, இலுப்பை மரங்களைக் கொண்டு தமிழர் கப்பல் கட்டும் கலையைப் பயன்படுத்திக் கட்டப்பட்டது. இதன் நீளம் 89 - 90 அடிகள் என்றும், அகலம் 19 அடி என்றும் மட்டிடப்படுகிறது. இக் கப்பலில் புவிப்படம், திசையறிகருவி, ஆழமானி ஆகியவை மட்டுமே இருந்தன.

கடலோடிகள்
---------

* கனகரெத்தினம் தம்பிப்பிள்ளை, தண்டையல்
* சின்னத்தம்பி சிதம்பரப்பிள்ளை
* தாமோதிரம்பிள்ளை சபாரெத்தினம்
* பூரணவேலுப்பிள்ளை சுப்பிரமணியம்
* ஐயாத்துரை இரத்தினசாமி

மேற்கோள்கள்
-----------

1. ↑  "Florence C Robinson". 13 மார்ச் 2017 அன்று பார்க்கப்பட்டது.
2. 1 2  ஈழத்துப்பூராடனார். (2011). வல்வெட்டித்துறை கடலோடிகள். ரொறன்ரோ: நிப்ளக்ஸ் அச்சகம்.
3. ↑  Sunday times article titled "Westward ho!"

வெளி இணைப்புகள்
---------------

* வல்வெட்டித்துறையிலிருந்து அமெரிக்கா வரை கப்பலோட்டிய தமிழர்கள், ராஜகோபால் - நூலகம் திட்டத்தில்
* Images
தர்மபாலர் ஸ்ரீதேவி
**ஸ்ரீதேவி** அல்லது **பெல்டென் லாமோ** (திபெத்திய மொழி) திபெத்திய பௌத்தத்தின் கெலுக் பிரிவினரால் வணங்கப்படும் தர்மபாலர் ஆவார். இவர் கௌதம புத்தரின் போதனைகளின் பாதுகாவலராக கருதப்படுகிறார். இவரை **ரேமதி** எனவும் அழைப்பர். உக்கிர மூர்த்தியான இவர் திபெத்தின் காவலராகவும் கருதப்படுகிறார். 

தலாய் லாமா மற்றும் பஞ்சென் லாமாவின் பாதுகாவலரான இவர் மகாகாலனின் துணை ஆவார். இவர் திபெத்திலும் மங்கோலியாவிலும் பரவலாக வணங்கப்படுகின்றார்.

தோற்றம்
-------

ஸ்ரீதேவி முற்காலத்தில் லாமோ லா-ட்ஸோ என்ற ஏரியின் காவல் தெய்வகாக இருந்ததாக கருதப்படுகிறது. இவர் முதல் தலாய் லாமாவான கெண்டுன் துருப்பின் கனவில் தோன்றி தலாய் லாமாவின் வழிமரபின் வரும் அனைவரையும் தான் காப்பாற்றுவதாக உறுதியளித்தார். 

இந்த ஏரியில் ஸ்ரீதேவியின் தோற்றம் க்யெல்மொ மக்சொர்மா என ஆழைக்கப்படுகிறது. இந்த உருவத்தில் இவர் மிகவும் அமைதியாக காணப்படுகிறார். இந்த ஏரியும் இவரது பெயரில் *பல்டென் லாமா காளிதேவா* என அழைக்கப்படுகிறது. இந்தப் பெயரிலிருந்து இவர் காளி தேவியின் அவதாரமாய கருதப்படுகிறார் என்பதை அறியலாம். 

சொகொர்க்யெல் மடத்தின் தெற்கே இருக்கும் மலையே ஸ்ரீதேவியின் இருப்பிடமாக கருதப்படுகிறது.

புராணக் கதைகள்
--------------

சொங்ட்ஸென் கம்போ என்பவரின் ஆட்சியின் போது, ஸ்ரீதேவி அவர் முன் தோன்றி, தனக்கு ஓர் உருவத்தை நிறுவினால், அரசரின் திருலங் புண்ணிய தலத்தைக் காப்பதாக உறுதி கூறினார் எனக் கூறப்படுகிறது. மேலும் இவர் லாலுங் பெல்க்யி டோர்ஜெவை பௌத்தத்துக்கு எதிராக இருந்த அரசன் லங்தர்மாவைக் கொலை செய்யக் கூறியதாகவும் கூறப்படுகிறது. எனவே தான் இவரை லாசாவின் தர்மபாலர் எனப் போற்றுகின்றனர்.

சித்தரிப்பு
-----------

எட்டு தர்மாபலர்களுள் ஒரே பெண் ஸ்ரீதேவி மட்டுமே. இவர் நீல நிறத்துடனும், சிவப்பு கூந்தலுடனும் ரத்தக் கடலை தன்னுடைய வெண் கோவேறு கழுதையின் மீதேறி கடப்பதாக சித்தரிக்கப்படுகிறார். இந்தச் சித்தரிப்பு இவரது உக்கிரப் பண்பை உருவகப்படுத்துவதாக உள்ளது. தர்மபாலர் ஆவதற்கு முன்னர் தன்னுடைய மகனையே கொன்று சேணத்தின் போர்வையாக பயன்படுத்திக்கொண்டார் எனவும் நம்பப்படுகிறது. இவர் மகாகாளியின் ஒரு தோற்றமாகவும் சரஸ்வதியின் உக்கிர அவதாரமாகவும் கருதப்படுகிறார். இவர் மூன்று கண்கள் உடையவராகவும் அவ்வப்போது ரத்தத்தை அருந்துபவராகவும் சித்தரிக்கப்படுகிறார்.

வெளி இணைப்புகள்
---------------

* ஸ்ரீதேவி
* ஸ்ரீதேவியின் ஓவியங்கள்
**லோகநார்காவு கோயில்** (*Lokanarkavu Temple*) என்பது தென்னிந்திய மாநிலமான, கேரளத்தின், வடக்கு மலபார் பகுதியின், கோழிக்கோடு மாவட்டத்தில் வட்டகரையிலிருந்து 4 கி.மீ தொலைவில் உள்ள மெமுண்டாவில் உள்ள ஒரு பழங்கால இந்து கோயில் ஆகும். லோகநார்காவு என்பது லோகமலாயாருகாவு என்ற சொல்லின் குறுகிய வடிவம், அதாவது மலா (மலை), ஆரு (ஆறு), காவு (தோப்பு) ஆகிய சொற்கள் இணைந்து உருவான சோல்லாகும். கோயிலுக்கு அருகிலுள்ள தொடருந்து நிலையமானது 5 கி.மீ தொலைவில் வடகரையில் உள்ளது. அருகிலுள்ள வானூர்தி நிலையம் 54 கி.மீ. தொலைவில் உள்ள கண்ணூர் விமான நிலையம் ஆகும். 

பூரம் திருவிழா இங்கே முக்கியமான திருவிழா ஆகும். இது மிகவும் ஆடம்பரமாக நடத்தப்படுகிறது. ஒரு வாரம் முழுவதும் நடைபெறும் திருவிழாவானது கோடியேற்றத்துடன் தொடங்கி ஆராட்டுடன் முடிவடைகிறது. துர்க்கைக்காக கட்டபட்ட இந்த கோவிலுக்கு வரலாற்று முக்கியத்துவம் வாய்ந்தது, ஏனெனில் கேரளத்தின் புகழ்பெற்ற தற்காப்பு வீராரான தச்சோலி ஓத்தேனன் ஒவ்வொரு நாளும் இங்கு வழிபடுவார் எனப்படுகிறது.

லோகநார்காவு மற்றும் களரிப்பயிற்று
---------------------------------

கோயிலில் முப்பது நாட்கள் மலையாள மாதமான விருச்சிகத்தில் (நவம்பர்-டிசம்பர்) மண்டல உற்சவம் நடக்கிறது. மலையாள மாதமான மீனத்தில் (மார்ச்-ஏப்ரல்) லோகநார்காவு பகவதி கோவிலில் ஆண்டு விழாவான பூரம் விழா நடக்கிறது. பண்டிகைகளின் போது பூரக்களி என்ற விசித்திரமான நாட்டுப்புற நடனம் நடத்ததபடும் ஒரே கோயில் இதுவாகும். இந்த நடனம், தற்காப்புக் கலையை ஒத்திருக்கிறது களரிப்பயிற்றில். புகழ்பெற்ற வீரரான தச்சோலி ஓத்தேனன் லோகநார்காவு கோவிலிலுடன் கொண்ட தொடர்பு காரணமாக இன்றும் கூட, அனைத்து கலரிபயிற்று கலைஞர்களும் தங்கள் அரங்கேற்றதுக்கு முன்பு தெய்வத்தின் ஆசியை வேண்டி வருகின்றனர்.

படக்காட்சியகம்
--------------

*

மேலும் காண்க
------------

* களரிப்பயிற்று
* தச்சோலி ஓதேனன்
*
கோபுரத்தின் உச்சியில் 7 கலசங்கள்
புவனேசுவரத்தின் லிங்கராஜர் கோயில் கோபுர கலசம்
**கோபுரக் கலசம்** (About this soundஒலிப்பு (உதவி·தகவல்)) (Kalasam) என்பது இந்து கோவில்களில் கோபுர உச்சியில் காணப்படும் ஓர் உறுப்பு ஆகும். கலசம் என்பது கோவில்களின் அடையாளமாக கருதப்படுகிறது. கோவில்கள் புதுப்பிக்கப்படும்போது கலசங்கள் மாற்றப்பட்டு யாகங்கள் நிகழ்த்தப்படும் நிகழ்வினை கும்பாபிஷேகம் என்பர்.
பெரும்பாலான கலசங்கள் உலோகங்களால் செய்யப்படுகின்றன. சில இடங்களில் கல்லால் செய்யப்படுவதும் உண்டு. கோவில் கோபுரங்களையும் கொடி மரங்களையும் காண்பதுவுமே புனிதமாக கருதப்படுகிறது.
12 ஆண்டுகளுக்கு ஒரு முறை கோபுரக்கலசங்களில் உள்ள தானியங்கள் குடமுழுக்கின்போது மாற்றப்படுகின்றன. கோபுர கலசங்கள் இடிதாங்கிகளாக செயல்படுகிறது எனறு சிலர் கூறுவர் எனினும் இதற்கு அறிவியல் ஆதாரங்கள் இல்லை. இந்தக் கூற்று தவறானது என்பதை மின்னல் காரணமாக தஞ்சைப் பெரியகோயில் கலசம் உடைந்த சம்பவம் எடுத்துக் காட்டுகிறது. இந்த நிகழவு 2010 நவம்பர் 28 அன்று நடந்தது. "இராஜராஜன் திருவயில்" கோபுர கலசங்களை மின்னல் தாக்கியபோது அது சேதமடைந்தது. அதேசமயம் இடிதாங்கி பொருத்தப்பட்ட "கேரளாந்தகன் வாயில்"லில் குறைந்த சேதமே ஏற்பட்டது (இந்திய தொல்பொருள் ஆய்வுக் கூற்றின்படி).

மேற்கோள்கள்
-----------

1. ↑

வெளி இணைப்புகள்
---------------

* கோபுர கலசங்களில் தானியம் வைத்தது ஏன்?
ராடி பசு
ராடி காளை
**ராடி மாடு** (இந்தி:**राटि**) இது ராட் என்றும் உச்சரிக்கப்படுவது இந்தியாவைச் சேர்ந்த மாட்டு இனமாகும். இது ராஜஸ்தான் மாநிலத்தின் பிகானேர், கங்கா நகர் மற்றும் ஹனுமன்கர் மாவட்டங்களில் அடங்கிய பகுதியில் உருவானது.  இது இந்தியாவில் முக்கியமாக இரட்டை நோக்கங்களுக்க வளர்க்கப்படும் கால்நடை இனமாகும் இவை அதன் பால் கறக்கும் தன்மை மற்றும் வேலை செய்யம் திறன் ஆகியவற்றுக்காக அறியப்படுகின்றன. இந்த மாடுகள் உள்நாட்டில் இரண்டு வகைகள் உள்ளன, ராட்டி மாடுகள் உழைப்பு பணிகளுக்கான இனமாகவும்,  ராட் மாடுகள் கறவை மாடுகளாக பயன்படுத்தப்படுகின்றன. ராட் மாடுகள் ராஜஸ்தானின் ஆல்வார் மாவட்டத்தில் தோன்றியவை, மற்றும் ராட் பழங்குடி மக்களால் வளர்க்கப்பட்டவை. ராட் மாடுகள் வெள்ளை நிறத்துடனும் அதில் கருப்பு அல்லது சாம்பல் நிற புள்ளிகளுடனும்,  ராட்டி மாடுகள் பொதுவாக பழுப்பு நிறம் கொண்டவை.

மேற்கோள்கள்
-----------

1. ↑  "National Dairy Development Board". Dairy Knowledge. 16 May 2015 அன்று பார்க்கப்பட்டது.
2. ↑  "Rathi cattle". Department of Animal Science - Oklahoma State University. 16 May 2015 அன்று பார்க்கப்பட்டது.
3. ↑  "Rath cattle". Department of Animal Science - Oklahoma State University. 16 May 2015 அன்று பார்க்கப்பட்டது.
**சவி சர்மா** இந்தியாவின் அரியானா மாநிலத்தைச் சேர்ந்த, நவீன இந்திய எழுத்தாளரும், நாவலாசிரியருமாவார். *கனவுகள், நட்பு, நம்பிக்கை, காதல் & வாழ்க்கை ஆகிய நேர்மறையான எண்ணங்களை ஊக்கமளிக்கும் ,* எல்லோருக்கும் ஒரு கதை உள்ளது *என்ற ஒரு இலட்சத்திற்கும் அதிகமான விற்பனையான தன்னம்பிக்கை புதினம் இவர் எழுதியதே. மேலும் இவர் "வாழ்க்கை மற்றும் மக்கள்" என்ற தன்னம்பிக்கை ஊக்கமூட்டும் ஊடக வலைப்பதிவின் இணை நிறுவனருமாவார், இந்த வலைத்தளத்தில் நேர்மறை எண்ணம், தியானம், ஈர்ப்பு விதி மற்றும் ஆன்மீகம் பற்றி பெரும்பாலும் கட்டுரைகளை எழுதியுள்ளார்,*

சவி, ஜூலை 18, 1993 அன்று ஹரியானா மாநிலத்திலுள்ள பிவானி மாவட்டத்தில் உள்ள பஹல் என்ற சிறிய நகரத்தில் பிறந்தவர். அங்கேயே பள்ளிப்படிப்பை முடித்த இவர், சூரத்தில் உள்ள ஒரு பல்கலைக்கழகத்தில் இளங்கலை வணிகப் பட்டப்படிப்பில் சேர்ந்ததோடு பட்டயக் கணக்கியல் படிப்பையும் படிக்க தொடங்கினார். *எல்லோருக்கும் ஒரு கதை உள்ளது* என்ற புத்தகத்தை எழுதுவதும், அதை வெளியிடுவதையும் உறுதி செய்த அவர் பட்டயக்கணக்கியல் படிப்பை நிறுத்த முடிவு செய்து, அப்புத்தகத்தை வேறெந்த பதிப்பகத்தாரின் உதவியும் இல்லாமல், அவரே சுயமாக வெளியிட்டுள்ளார், ஆச்சர்யமாக இப்புத்தகம் விற்பனையில் சாதனை படைத்தது அதனடிப்படையில் ஷர்மா, இந்தியாவின் முதல் வெற்றிகரமான பெண் சுய-வெளியீட்டு எழுத்தாளர் என பெயர்பெற்றுள்ளார்.

புத்தகங்கள்
-----------

* *எல்லோருக்கும் ஒரு கதை உள்ளது* (2015)
* *இது உங்கள் கதை அல்ல* (2017)
* *அனைவருக்கும் ஒரு கதை உள்ளது - 2* (2018)
* *நாங்கள் ஒருபோதும் சொல்லாத கதைகள்* (2020)

மேற்கோள்கள்
-----------

1. 1 2  Gupta, Kanishka (15 January 2017). "While you weren't looking (or reading), Savi Sharma sold 100,000 copies of her romance". *Scroll.in*. .
2. ↑  Nadadhur, Srivathsan (2 March 2017). "Savi Sharma: Stories behind the pen". *தி இந்து*. .
3. ↑  "Review: This Is Not Your Story". *The Times of India*. 19 December 2017. .
4. ↑  Datta, Sravasti (21 January 2020). "Stories of hope and positivity". *The Hindu*. .

வெளி இணைப்புகள்
---------------

* Official website